কুন্দ্রতুর
কুন্দ্রতুর দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল৷ এটি বৃহত্তর চেন্নাইয়ের পশ্চিমাঞ্চলে অবস্থিত একটি লোকালয়। লোকালয়টি চেন্নাইয়ের পুরাতন মন্দিরগুলির অন্যতম মুরুগা মন্দিরের জন্য‌ পরিচিত। এটি তামিল পেরিয়াপুরাণের লেখক ও প্রসিদ্ধ সন্ত শেক্কীলার জন্মস্থল। কুন্দ্রতুরে অবস্থিত অন্যান্য উল্লেখযোগ্য মন্দির হল কন্ধলীশ্বর মন্দির, তিরুবূরগ পেরুমাল মন্দির, তিরু নাগেশ্বর মন্দির ও দৈব পুলবর শেক্কীলা মন্দির। এখানে কিছু বৈদিক মন্দির ও পবিত্র আধার রয়েছে, সম্প্রতি ইয়েল বিশ্ববিদ্যালয়ের একদল গবেষক এই বিষয়গুলি নিয়ে গবেষণা করছেন। লোকালয়টির নিকটতম রেলস্টেশন হল চেন্নাই শহরতলি রেলওয়ের অন্তর্গত পল্লাবরম রেলওয়ে স্টেশন।